டிசிப்ரோசியம்(III) அயோடைடு

டிசிப்ரோசியம்(III) அயோடைடு (Dysprosium(III) iodide)  DyI3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். டிசிப்ரோசியம் மற்றும் அயோடின் தனிமங்கள் சேர்ந்து இந்த இரும சேர்மம் உருவாகிறது.

தயாரிப்பு
டிசிப்ரோசியத்துடன் அயோடினைச் சேர்த்து வினைபுரியச் செய்தால் டிசிப்ரோசியம்(III) அயோடைடு உருவாகிறது.
2Dy + 3I → 2DyI3 
பாதரச(II) அயோடைடுடன் டிசிப்ரோசியம் துகள்களைச் சேர்த்து வினைபுரியச் செய்தும் டிசிப்ரோசியம்(III) அயோடைடு தயாரிக்கப்படுகிறது. 
2Dy + 3HgI2 → 2DyI3 + 3Hg

இயற்பியல் பண்புகள் 
டிசிப்ரோசியம்(III) அயோடைடு நீரில் கரையக்கூடிய ஒரு நீருறிஞ்சும் சேர்மமாகும். மஞ்சள்-பச்சை செதில் திண்மமாக இது காணப்படுகிறது. R3 என்ற இடக்குழுவும் பிசுமத்(III) அயோடைடு வகையிலான முக்கோண வடிவ படிக அமைப்பையும் கொண்டுள்ளது.

பயன்
வெண்மை நிற ஒளியை உருவாக்கும் வாயு விளக்குகளில் டிசிப்ரோசியம்(III) அயோடைடு பயன்படுகிறது.

மேற்கோள்கள் 

பகுப்பு:டிசிப்ரோசியம் சேர்மங்கள்
பகுப்பு:அயோடைடுகள்